**Барање бр. 4700**/1: Колку старатели се поставени на деца мигранти кои оствариле ирегулиран влез во државата во периодот од 01 јануари до 30.јуни 2021 година?

Во врска со Вашето барање, согласно Законот за слободен пристап до информации од јавен карактер (Службен весник на Република Македонија бр. 13/06, 86/08, 6/10, 42/14, 148/15 и 55/16), кое се однесува на добивање податоци на 9 прашања Министерството за труд и социјална политика Ве известува за следното:

1. Колку старатели се поставени на деца мигранти кои оствариле ирегулиран влез во државата во периодот од 01 јануари до 30.јуни 2021 година?

Одговор: ЈУ Меѓуопштински центар за социјална работа Скопје во бараниот период назначи 2 старатела по службена должност на деца мигранти кои оствариле ирегулиран влез во државата.

Во бараниот период во ТЦ Табановце еден старател е поставен за старател на 55 непридружувани малолетници.

Во бараниот период во ПТЦ Гевгелија 1 старател е поставен на 30 деца мигранти.

1. Во просек, еден старател на колку деца мигранти е поставен во периодот од 01.јануари до 30.јуни 2021 година?

Одговор: На национално ниво 1 старател во просек е поставен за 29 деца мигранти.

1. Колку е просечен период за поставување на старател на деца мигранти? Ве молам наведете помалку од 1 недела, помеѓу една недела и еден месец, или повеќе од еден месец?

Одговор: веднаш се назначува или за помалку од 24 часа.

1. Со колкав капацитет за сместување на лица баратели на азил располага установата – Прифатен центар за баратели на азил?

Одговор: ЈУ Прифатен центар за баратели на азил Скопје, располага со капацитет за сместување на 150 лица.

1. Колку деца -баратели на азил се регистрирани дека се сместени во установата на ден 30 јуни 2021 година? Ве молам внесете и возраст на децата.

Одговор: На посочениот ден сместени биле вкупно 3 деца на возраст од 9 години, 12 години и 14 години.

1. Во просек колку време престојувале децата во установата Прифатен центар за баратели на азил во период од 01.јануари до 30 јуни 2021 година?

Децата во центарот во просек престојувале 6 месеци.

1. Да ли се регистрирани деца кои исчезнале од установата - Прифатен центар за баратели на азил во период од 01.јануари до 30 јуни 2021 година? Ве молиме внесете и возраст на децата.

Одговор: Не се регистрирани деца кои исчезнале од центарот.

1. Колку посети имала установата Прифатен центар за баратели на азил во период од 01.јануари до 30 јуни 2021 година? Ве молам наведете од страна на кои организации кои вршат мониторинг на условите?

Одговор: Мониторинг на условите во установата согласно своите законски надлежности, врши социјалната инспекција и Заводот за унапредување на социјалните дејности, како редовни посети за согледувања на состојбите во установата согласно својот мандат прави и канцеларијата на Народниот правобранител како и канцеларијата на Високиот комесаријат за бегалци при Обединетите нации (УНХЦР)

1. Со колку доктори располага установата Прифатен центар за баратели на азил во месец јуни 2021?

Одговор: Центарот располага со 1 доктор.